OpenLLM-France/wikimedia huggingface dataset:
# Helix texta

Helix texta és una espècie de gastròpode eupulmonat terrestre de la família Helicidae

## Morfologia

La conquilla fa un diàmetre de 40-50 mm.

## Reproducció

Els ous fan 5,5 mm de llargària.

## Depredadors

És depredat massivament pel porc senglar.

## Hàbitat

És terrestre.

## Distribució

És un endemisme d'Israel, Síria, Palestina i el Líban.

## Costums

Té un patró d'activitat estacional que comença a la tardor (amb les primeres pluges) i disminueix cap a la primavera (quan es colga per a passar una estivació de sis mesos). Tot i així, una possible fredorada de 0 °C pot posar fi a la temporada d'activitat del caragol adult, fins i tot enmig de la temporada de pluges.
La majoria d'exemplars no migren més de 2 m de distància del seu lloc habitual, encara que n'hi ha registres de més de 15 m en alguns casos.

## Estat de conservació

La supervivència dels exemplars joves és molt baixa, ja que el 90%, si fa no fa, no sobreviuen al seu primer any de vida a causa dels hiverns freds i les sequeres de l'estiu.

## Referències

* 1 2 3 4 Animal Base (anglès)
* ↑ Heller J.: Life History Strategies. A: Barker G. M. (ed.): The biology of terrestrial molluscs. CABI Publishing, Oxon, la Gran Bretanya, 2001. ISBN 0-85199-318-4. Pàgina 428.
* 1 2 IUCN (anglès)
* ↑ Encyclopedia of Life (anglès)
* 1 2 Natural History and Population Dynamics of the Land Helix Texta in Israel (Pulmonata: Helicidae) (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
# Alessandro Correggio

Alessandro I Correggio va ser fill natural legitimat del cardenal Gerolamo I Correggio amb Paola Piloja. Legitimat per butlla papal el 1553 i diploma imperial el 1571 va obtenir el cognom Correggio d'Àustria el 3 de març de 1580.
El 1572 va succeir al pare en la seva part del comtat de Correggio i a més va heretar la senyoria de Medesano. El 1579 se li va reconèixer el domini indivís i l'exclusiu de Rossena i va obtenir el diploma imperial el 3 de març de 1580. Va ser elevat a comte de Medesano pel duc de Parma.
Va morir d'una fractura el 23 d'octubre de 1591. Estava casat amb Ippolita Torelli, Comtessa Imperial de la meitat de Coenzo, filla de Federico Torelli, primer comte de Coenzo, i patrici de Milà, Màntua, Pavia i Parma. El va succeir el seu fill Gerolamo II Coreggio.

## Referències

* ↑ Alessandro Da Correggio MyHeritage
# Evaristo Valle

Evarist Vallès (Gijón, 11 de juliol de 1873 - 29 de gener de 1951) fou un pintor asturià.
Als 10 anys es va traslladar a viure a San Juan de Puerto Rico, però als pocs mesos va tornar a Astúries a causa del defunció del seu pare. Després de treballar en una casa de banca, una refineria de petroli i en una litografia marxa a París el 1896, on es va haver de guanya la vida com a dibuixant.
El 1900 torna a Espanya i pren la decisió de dedicar-se en exclusiva a la pintura. En rebre en 1903 una pensió de l'Ajuntament de Gijón es trasllada novament a París, d'on tornaria en 1905. En 1912 mor la seva mare i es tanca a casa seva durant anys, degut al fet que la seva agorafòbia s'aguditza. Durant aquest període escriu obres de teatre i novel·les. El 1919 va publicar la novel·la Oves i Isabel. Decebut per les vendes va llençar al mar tots els exemplars que li quedaven. En 1935 va escriure El Soterrani, una comèdia dramàtica en dos actes que s'inspirava en la Revolució d'octubre de 1934 a Astúries. Aquesta obra no va arribar a ser publicada en vida de l'autor. Va morir a Gijón en 1951.
És totalment impossible enquadernar-lo en cap escola pictòrica, ja que a pesar que s'endevinen en les seves obres diverses influències, aquestes formen part més aviat d'un entramat comú que d'un estil concret. La seva pintura destaca per una gran riquesa cromàtica i un fi sentit de l'humor.

## Obres destacades

* Baile de carnaval (1917)
* Carnavalada (1930)
* Máscaras en el campo (1944)
* Cipriano, el hojalatero (1945)
* Las tres brujas (1945)
* Carnavalada de los osos (1949)
* Mi amigo Pedro, El pescador (1946)
* La mujer de azul (1950)
* Tipos de mar (1950).
# Cantó de L'Étang-Salé

El cantó de L'Étang-Salé és un cantó de l'illa de la Reunió, regió d'ultramar francesa de l'oceà Índic. Correspon a la comuna de L'Étang-Salé.

## Història

Llista dels consellers generals successius :
| Data d'elecció | Identitat | Partit |
| 2004 - | Jean-Claude Lacouture | UMP |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Cal Cucut

Cal Cucut és una casa de Tiana (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici civil amb planta, pis i un jardí circumdant. Es tracta del resultat de la reforma d'una casa més antiga, de la qual s'ha respectat tota l'estructura, però s'hi han afegit elements decoratius nous: tot el coronament de l'edifici, que juga amb la combinació de línies trencades, i les motllures decoratives situades dalt i baix de les finestres, que donen un toc modernista a la construcció, sobretot a causa de l'ús de la línia sinuosa que evita qualsevol angulositat. La seva arquitectura és bastant freqüent a Tiana: estructura simple i elements decoratius tant modernistes com historicistes.

## Referències

* ↑ «Cal Cucut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Massís de les Salines

El massís de les Salines, que separa la comarca de l'Alt Empordà de la zona del Vallespir, forma un espai pirinenc amb trets de la muntanya mitjana. És un massís granític (gneis, granit, etc.) propi de l'eix axial dels Pirineus. Presenta forts desnivells altitudinals, que van des dels 100 metres fins als cims del Roc de Frausa, per damunt del 1.400 metres. El clima és humit i plujós a causa dels vents ascendents provinents del mar que topen amb la muntanya. Conté una gran diversitat de paisatges, resultat de l'acció de tot un seguit de factors (climatològics, litològics, altitudinals, d'orientació, de situació biogeogràfica, etc.), que el fan molt interessant. S'observa un fort contrast entre la plana empordanesa i els contraforts més orientals del Pirineu. És el sector de distribució més oriental per a algunes espècies.

## Biodiversitat

L'Espai del Massís de les Salines representa una zona de canvi, tant de paisatge com de comunitats biològiques, amb una gradació entre els elements mediterranis i els pirinencs, entre la plana empordanesa i un dels contraforts més orientals del Pirineu. És el sector de distribució més oriental per a algunes espècies faunístiques com la serp verda i groga (Hierophis viridiflavus).

### Vegetació i flora

A causa de l'amplitud altitudinal, la vegetació està clarament zonificada: alzinars i suredes (Quercetum ilicis galloprovinciale) des de la plana fins als 500-600 metres; l'alzinar muntanyenc (Quercetum mediterraneo montanum) fins als 800-1.000 metres; les rouredes acidòfiles (Pteridio-Quercetum pubescentis i Querco- Aceretum opali) als ambients frescals i humits fins als 1.000-1.100 metres; la fageda (Luzulo niveae- Fagetum) entre 1.100 i 1.400 metres; i landes i prats acidòfils (Calluno-Genistion) als nivells culminals.
Els elements corològics predominants són els mediterranis i els eurosiberians. Espècies de tendència atlàntica o simplement oceàniques, com la falguera de rei (Osmunda regalis), apareixen de forma esparsa.

### Fauna

La fauna és prou rica i variada. Es pot trobar una gradació entre els elements mediterranis i els pirinencs, molts dels quals tenen el seu límit oriental de distribució, com la serp verda i groga (Hierophis viridiflavus). Una altra espècie interessant, no gaire abundant a Catalunya, és l'oreneta cua-rogenca (Hirundo daurica).

## Protecció

L'Espai Natural Protegit del Massís de les Salines va ser incorporat al PEIN pel Decret 328/1992, pel qual s'aprovava el PEIN. Aquest Espai va ser declarat per primera vegada com a LIC el 1997, com a Zona d'especial protecció per a les aus (ZEPA) el 2005 i, posteriorment, va ser ampliat com a espai Natura 2000 mitjançant l'Acord de, Govern 112/2006, de 5 de setembre, que va aprovar la xarxa Natura 2000 a Catalunya Així mateix, mitjançant el Pla especial se'n va fer la delimitació definitiva. Aquest Pla complementa el règim normatiu bàsic de protecció establert pel PEIN amb determinacions específiques per a aquest Espai.

## Referències

* ↑ «Massís de les Salines». web. Generalitat de Catalunya. [Consulta: 21 maig 2015].
* ↑ DOGC 4735 de 6-10-2006
# Guira

El guira (Guira guira) és una espècie d'ocell de la família dels cucúlids (Cuculidae) i única espècie del gènere Guira. Habita boscos, matolls i ciutats d'Amèrica del Sud, a Bolívia, centre, sud, sud-est i nord-est del Brasil, Uruguai i nord de l'Argentina.
# Shigetatsu Matsunaga

Shigetatsu Matsunaga (Hamamatsu, Prefectura de Shizuoka, Japó, 12 d'agost de 1962) és un exfutbolista japonès.

## Selecció japonesa

Shigetatsu Matsunaga va disputar un total de 40 partits amb la selecció japonesa.

## Enllaços externs

* National Football Teams
* Japan National Football Team Database
# Façana al carrer de les Tres Fonts 14 (la Pobla de Claramunt)

La Façana al carrer de les Tres Fonts, 14 és una obra amb elements gòtics i renaixentistes de la Pobla de Claramunt (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta d'uns elements de façana que recorden molta una torre. La part més antiga sembla la part de mur inferior fins a arribar al arc o portal adovellat que en un moment posterior va ser en part tapinat per fer-hi una entrada mes petita. A la finestra superior es conserva una cartela amb una data poc llegible que comença amb "15..?".

## Història

Anteriors al segle xvi com mostra la data inscrita a la finestra (post quem).

## Referències

* 1 2 «Façana al carrer de les Tres Fonts, 14». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2018].
# Cantó de L'Isle-sur-le-Doubs

El cantó de L'Isle-sur-le-Doubs és un cantó francès del departament del Doubs, situat al districte de Montbéliard. Té 24 municipis i el cap és L'Isle-sur-le-Doubs.

## Municipis

* Accolans
* Appenans
* Arcey
* Blussangeaux
* Blussans
* Bournois
* Étrappe
* Faimbe
* Gémonval
* Geney
* Hyémondans
* L'Isle-sur-le-Doubs
* Lanthenans
* Longevelle-sur-Doubs
* Mancenans
* Marvelise
* Médière
* Montenois
* Onans
* La Prétière
* Rang
* Saint-Maurice-Colombier
* Sourans
* Soye

## Història

Llista dels consellers generals successius :
| Data d'elecció | Identitat | Partit |
| 1945-1949 | Paul Gay | RGR, després RI |
| 1945-1970 | M. Meloz | RPR |
| 1970-1994 | Pierre-Daniel Gérard | Divers droite, després RPR |
| 1994-2001 | Jean-Paul Charrier | RPR |
| 2001- | Rémy Nappey | PS |
| les dades anteriors no són pas conegudes ||||
# Gourbeyre

Gourbeyre és un municipi francès, situat a Guadalupe, una regió i departament d'ultramar de França situat a les Petites Antilles. L'any 2006 tenia 8.033 habitants. Limita al nord amb Saint-Claude, a l'est amb Trois-Rivières i al sud amb Vieux-Fort.

## Demografia

Evolució demogràfica :
| 1999 | 2006 |
| 7.632 | 8.033 |
| Des de 1962: població sense dobles comptes ||

## Administració

Llista d'alcaldes :
| Període | Identitat | Partit |
| 1932-1977 | Amédée Valeau | |
| 1977-1987 | Euloge Noglotte | |
| 2005-2008 | Lucette Michaux-Chevry | RPR |
| 2008- | Luc Adémar | Divers droite |
# Buffalo Sabres

Els Buffalo Sabres són un equip professional d'hoquei sobre gel de la ciutat de Buffalo (Nova York, Estats Units). Els Sabres van ser fundats el 1970 i juguen a la National Hockey League (NHL), a la Divisió Nord-est de la Conferència Est. L'equip té la seu a l'HSBC Arena i els seus colors són el blau, el groc, el platejat i el blanc. Els sabres juguen amb jersei blau marí i pantalons blaus a casa, i amb jersei blanc i pantalons blaus a fora. També porten franges grogues i platejades.

## Història

L'equip fou fundat el 1970 com una de les dues franquícies d'expansió de la lliga juntament amb els Vancouver Canucks. Els Sabres van aconseguir guanyar tres campionats de conferència a les temporades 1974–75, 1979–80 i 1998–99, i també han guanyat cinc campionats de divisió. A la temporada 2006/07 els Sabres van aconseguir guanyar el Trofeu dels Presidents al millor equip de la lliga regular.

## Palmarès

* Trofeu dels Presidents (1): 2006-07
* Campionats de Conferència (3): 1974–75, 1979–80, 1998–99
* Campionats de Divisió (5): 1974–75, 1979–80, 1980–81, 1996–97, 2006–07

## Enllaços externs

* Buffalo Sabres - Lloc web oficial
# Memphis (Mississipi)

Memphis és una població dels Estats Units a l'estat de Mississipi. Segons el cens del 2000 tenia 87 habitants.

## Demografia

Segons el cens del 2000, Memphis tenia 87 habitants, 27 habitatges, i 25 famílies. La densitat de població era de 7,8 habitants per km².
Dels 27 habitatges en un 51,9% hi vivien nens de menys de 18 anys, en un 85,2% hi vivien parelles casades, en un 3,7% dones solteres, i en un 7,4% no eren unitats familiars. En el 3,7% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,22 i el nombre mitjà de persones que vivien en cada família era de 3,28.
Per edats la població es repartia de la següent manera: un 28,7% tenia menys de 18 anys, un 9,2% entre 18 i 24, un 32,2% entre 25 i 44, un 19,5% de 45 a 60 i un 10,3% 65 anys o més.
L'edat mediana era de 32 anys. Per cada 100 dones de 18 o més anys hi havia 87,9 homes.
La renda mediana per habitatge era de 74.375 $ i la renda mediana per família de 76.109 $. Els homes tenien una renda mediana de 49.583 $ mentre que les dones 12.083 $. La renda per capita de la població era de 30.289 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Memphis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Memphis». American Fact Finder. Oficina del Cens dels Estats Units, 12-01-2010.
# Haji Backpacker

Haji Backpacker és una pel·lícula indonèsia de 2014 dirigida per Danial Rifki i estrenada el 2 d'octubre de 2014. La pel·lícula, basada en la novel·la homònima d'Aguk Irawan, estrelles Abimana Aryasatya, Dewi Sandra, Laudya Cynthia Bella, Laura Basuki, Pipik Dian Irawati, Ray Sahetapy, Dion Wiyoko, i Kenes Andari. Fou exhibida en la II edició de l'Asian Film Festival Barcelona.

## Sinopsi

Mada és un home que com a conseqüència d'un desengany amorós abandona família i amics, agafa un motxilla i viatja arreu del món. Anant d'un país a un altre, descobrirà que Déu, a qui havia abandonat. és a tot arreu

## Repartiment

* Abimana Aryasatya - Mada
* Dewi Sandra - Sophia
* Laudya Cynthia Bella - Mariani/Marbel
* Laura Basuki - Su Chun
* Pipik Dian Irawati - Mare de Mada
* Ray Sahetapy - Pare de Mada
* HB Naveen - interrogador
* Dion Wiyoko
* Kenes Andari

## Procés de rodatge

Aquesta pel·lícula que acaba de rodar a cinc països d'Àsia: Xina, Aràbia Saudita, Tailàndia, Índia i l'Iran, ara té finalment va tornar a Indonèsia per continuar el procés de rodatge a diversos llocs del país. Moltes històries van sorgir quan el director de cinema, Danial Rifki, va rodar a cinc països, completant-se a Vietnam, Tibet i Nepal,.

## Premis i nominacions

| Any | Premi | Categoria | Recipients | Resultat |
| 2014 | Festival Film Indonesia | Millor actor principal | Abimana Aryasatya | Nominat |
| 2014 | Festival Film Indonesia | Millor actriu de repartiment | Laura Basuki | Nominat |
| 2014 | Piala Maya | Millor actriu secundària | Laura Basuki | Nominat |
| 2014 | Piala Maya | Millor disseny de vestuari | Quartini Sari & Judith Tedjamulja | Nominat |
| 2014 | Piala Maya | Premi Arifin C. Noer (Aparició no efectivament breu) | Laudya Cynthia Bella | Nominat |
| 2015 | Indonesian Movie Awards | Millor actor | Abimana Aryasatya | Nominat |
| 2015 | Indonesian Movie Awards | Millor actriu secundària | Laura Basuki | Guanyador |
| 2015 | Indonesian Movie Awards | Millor actor/actriu revelació | HB Naveen | Nominat |
| 2015 | Indonesian Movie Awards | Actor favorit | Abimana Aryasatya | Nominat |
| 2015 | Indonesian Movie Awards | Actor/Actriu revelació favorit | HB Naveen | Nominat |

## Referències

* ↑ Tampubolon, David. «'Haji Backpacker': An enchantingly dark tale about the search for God». thejakartapost.com, 04-10-2014. [Consulta: 6 novembre 2015].
* ↑ Casa Asia Film Week. Un repaso a la Sección Oficial. I
* ↑ «Cerita Film Haji Backpacker Yang Syuting di 5 Negara Asia». Cinema XXI, 29-05-2014. [Consulta: 6 novembre 2015].

## Enllaços externs

* Haji Backpacker Arxivat 2018-03-25 a Wayback Machine. a metrotvnews.com
* Tràiler de la pel·lícula a YouTube
# Altinjar

Altinjar (en rus: Алтынжар) és un poble de l'óblast d'Astracan, a Rússia, segons el cens del 2010 tenia 998 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Siegfried Knappe

Siegfried Knappe (Brunsbuettelkoog, 15 de gener de 1917 – Cincinnati, 1 de desembre de 2008) va ser un oficial nazi de la Wehrmacht Heer. Al final de la guerra estava destinat a Berlín i va escriure un diari al Führerbunker.
El 1941, va rebre la Creu de Ferro de primera classe. Al final de la guerra va estar a Berlín sota les ordres del General Helmuth Weidling.
Després de la guerra va estar cinc anys empresonat a Rússia i va tornar a Alemanya Occidental el 1949, després emigrà als Estats Units, Ohio. Allà va escriure les seves memòries publicades amb el títol Soldat: Reflections of a German Soldier, 1936-1949.
La pel·lícula Der Untergang, sobre els darrers dies de Hitler en gran part està basada en les memòries de Knappe.
# Façana habitatge al carrer de l'Església, 14 (Castelldans)

La façana al carrer de l'Església, 14 de Castelldans (Garrigues) és una obra inclosa en l'Inventari del Patrimoni Arquitectònic de Catalunya.

## Descripció

Es tracta de la façana d'un edifici aparentment senyorial, l'única resta conservada de l'edifici, juntament amb una part de l'habitatge a la dreta, avui utilitzat com a magatzem de l'habitatge annex. Tot i l'estat de conservació en què es troba, es pot pensar que tenia planta baixa i dos pisos, deduït per la continuïtat de la façana i les mènsules que es conserven a la part central.
Formalment aquesta façana de carreus de pedra ben elaborats és de gran senzillesa i austeritat constructiva, només alterada per les motllures indicadores dels forjats i les que ornamenten els forats de les finestres. La porta principal era una gran arcada de perfectes dovelles que reposen sobre el mur de la façana. A la dovella central hi ha un escut malmès on hi ha dibuixada una creu amb les inicials IES.

## Història

Aquesta portada va ser modificada dràsticament fa trenta o quaranta anys, quan es tallaren les pedres de l'arc per aixecar la seva obertura, reduïda per l'aixecament del paviment del carrer, fet que també ha ocasionat la pèrdua d'una finestra sota l'existent a la part esquerra de la portada.

## Referències

* 1 2 3 «Façana habitatge». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Grups terminals i troncals

* Per a altres significats sobre «grup terminal», vegeu «Grup funcional».
Un grup terminal és el clade més petit que conté l'últim avantpassat comú de tots els seus membres vivents, així com tots els descendents d'aquest avantpassat. Els organismes extints poden formar part d'un grup terminal. Per exemple, el dodo descendeix de l'últim avantpassat comú dels ocells i, per tant, se'l classifica dins el grup terminal dels ocells.
Alguns organismes cauen a prop, però no a dins d'un grup terminal en concret. N'és un bon exemple l'arqueòpterix, que, tot i tenir un aspecte molt semblant al dels ocells, no descendeix de l'últim avantpassat comú de tots els ocells vivents. Aquests organismes poden ser classificats dins el grup troncal d'un clade. En aquest exemple, l'arqueòpterix és un ocell del grup troncal, però cau dins el grup terminal dels tetràpodes. Tots els organismes amb una relació més propera amb els ocells de grup terminal que a qualsevol altre grup vivent poden ser classificats al grup troncal dels ocells. Com que tots els ocells vivents es troben, per definició, dins el grup terminal, se n'infereix que tots els membres d'un grup troncal estan extints; així doncs, els grups troncal només contenen membres fòssils. El conjunt del grup terminal i el seu grup troncal és conegut com a grup total. Tot i que el grup troncal és parafilètic, se'l pot definir objectivament restant el grup terminal del grup total.
# Butler (Missouri)

Butler és una població dels Estats Units a l'estat de Missouri. Segons el cens del 2000 tenia 4.209 habitants.

## Demografia

Segons el cens del 2000, Butler tenia 4.209 habitants, 1.723 habitatges, i 1.047 famílies. La densitat de població era de 421 habitants per km².
Dels 1.723 habitatges en un 29,2% hi vivien nens de menys de 18 anys, en un 46,3% hi vivien parelles casades, en un 10,4% dones solteres, i en un 39,2% no eren unitats familiars. En el 35,2% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,97.
Per edats la població es repartia de la següent manera: un 25% tenia menys de 18 anys, un 8,8% entre 18 i 24, un 23,4% entre 25 i 44, un 19,1% de 45 a 60 i un 23,7% 65 anys o més.
L'edat mediana era de 39 anys. Per cada 100 dones de 18 o més anys hi havia 77,3 homes.
La renda mediana per habitatge era de 25.531 $ i la renda mediana per família de 31.596 $. Els homes tenien una renda mediana de 27.917 $ mentre que les dones 18.523 $. La renda per capita de la població era de 15.237 $. Entorn del 15,4% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Butler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Butler». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].